Amerikkalaismediat kertoivat aikaisemmin Yhdysvaltain viranomaisten pitävän hyvin todennäköisenä, että kone ammuttiin ohjuksella alas keskiviikkona Iranissa.

Kanadan pääministeri Justin Trudeau vahvisti tiedotustilaisuudessa useiden tiedustelulähteiden osoittavan, että ukrainalainen matkustajakone ammuttiin Iranissa alas ohjuksella joko vahingossa tai tarkoituksella.

– Kone saatettiin ampua alas vahingossa, pääministeri sanoi myöhään Suomen aikaan järjestetyssä tilaisuudessa.

Trudeau ei kertonut yksityiskohtia saamistaan tiedustelutiedoista.

Amerikkalaismediat kertoivat aikaisemmin Yhdysvaltain viranomaisten pitävän hyvin todennäköisenä, että kone ammuttiin ohjuksella alas keskiviikkona Iranissa.

Kaikki koneessa olleet 176 ihmistä kuolivat, joukossa oli seitsemän maan kansalaisia.

Trudeau on merkittävässä roolissa, koska koneessa olleista uhreista 63 oli kanadalaisia.

Iran pyytää Kanadaa jakamaan tiedustelutiedot

Myöhemmin Trudeaun tiedotustilaisuuden jälkeen Iranin johto pyysi Kanadaa jakamaan kanssaan tiedustelutiedot, joiden mukaan Iran ampui vahingossa alas ukrainalaisen matkustajakoneen.

Lisäksi Iranin ulkoministeriö kutsuu lentokonevalmistaja Boeingin mukaan tutkimaan koneen maahansyöksyä.

Myös Yhdysvaltojen puolustusministeriön mukaan kone ammuttiin alas kahdella ilmatorjuntaohjuksella.

Britannian pääministeri Boris Johnson arvioi, että Iranissa pudonnut ukrainalainen lentokone hyvin todennäköisesti ammuttiin alas.

– Nyt olemme saaneet tietoja, joiden mukaan kone ammuttiin alas ilmatorjuntaohjuksella. Tämä on hyvin saattanut olla vahinko, Johnson sanoi Sky News -kanavan mukaan.

Näkyykö videolla ohjusisku?

Sosiaalisessa mediassa pyörii tällä hetkellä New York Timesin (siirryt toiseen palveluun) verifioima video, jossa näkyy mitä ilmeisimmin kuinka ohjus osuu ukrainalaiskoneeseen.

Saman videopätkän on myös julkaissut tutkivan journalismin verkosto Bellingcat Twitterissään.

We are analyzing this new video supposedly showing a mid-air explosion. By our initial estimation, the video shows an apartment block in western Parand (35.489414, 50.906917), facing northeast. This perspective is directed approximately towards the known trajectory of #PS752. pic.twitter.com/nDvjRIkFU4 — Bellingcat (@bellingcat) 9. tammikuuta 2020

Bellingcatin (siirryt toiseen palveluun) sivuilla on myös selonteko videosta ja valokuvista, joiden oletaan olevan samalta alueelta, jossa kone syöksyi maahan. Valokuvien alkuperää ei ole kuitenkaan vielä todennettu.

Bellingcat on avoimiin lähteisiin perustuvaa tutkivaa journalismia tekevä yhteisö.

Suomessa videosta kertoi ensimmäisenä Ilta-Sanomat (siirryt toiseen palveluun).

Kanada vaatii kattavaa tutkintaa

Trudeau sanoi, että tragedian tutkinnan on oltava kattava. Hän kertoi Iranin ulkoministerin sitoutuneen tekemään yhteistyötä Kanadan kanssa.

Iran ei kuitenkaan aio luovuttaa koneen mustia laatikkoja pois maasta, hän totesi.

Uhrien omaisille surunvalittelut esittänyt Trudeau sanoi Kanadan vaativan vastauksia siitä, mitä keskiviikkona tapahtui. Hänen mukaansa tässä vaiheessa on liian aikaista nimetä syyllistä tai tehdä tarkkoja johtopäätöksiä.

Trudeau ei myöskään ottanut kantaa siihen liittyykö tragedia Iranin ja Yhdysvaltojen äärimmilleen kiristyneisiin suhteisiin.

Tietoja satelliitti- ja tutkakuvista

Kasvavat epäilykset perustuvat muun muassa satelliitti- ja tutkakuvista tehtyihin analyyseihin. Reutersin lähteen mukaan satelliitti olisi paikantanut kahden ohjuksen laukaisun juuri ennen koneen maahansyöksyä.

Myös muunlaista tiedustelutietoa on analysoitu.

Onnettomuuden jälkiä tutkittiin keskiviikkona Khomeinin lentokentokentän tuntumassa Teheranissa. Abedin Taherkenareh / EPA

Amerikkalaislähteet ovat pitäneet todennäköisenä, että Ukraine International Airlinesin Boeingin 737-800-tyyppinen kone olisi ammuttu alas vahingossa. Kysymys saattaa olla CNN:n mukaan (siirryt toiseen palveluun) siitä, että laukaisupäätöksen tehnyt olisi luullut olleensa hyökkäyksen kohteena.

Yhdysvaltain puolustusministeriö Pentagon ei ole toistaiseksi kommentoinut asiaa.

Ammuttiinko matkustajakone alas? Ukraine International Airlinesin kone syöksyi maahan Iranissa pian nousun jälkeen keskiviikkona.

Kaikki koneessa olleet 176 ihmistä kuolivat.

Torstai-iltana yhdysvaltalaisviranomaiset sanoivat pitävänsä hyvin todennäköisenä, että kone ammuttiin alas ohjuksella.

Arvioiden mukaan kone saatettiin ampua vahingossa alas.

Iran on kiistänyt jyrkästi, että kone olisi joutunut iskun kohteeksi.

Myös Ukrainan ja Britannian hallitukset ovat ilmoittaneet pitävänsä mahdollisena, että kone ammuttiin alas venäläisellä ilmatorjuntaohjuksella. Epäilyjen vuoksi maat vaativat asian selvittämistä.

Ukraina on pyytänyt länsimailta tietoja siitä, mitä koneelle tapahtui.

Presidentti Donald Trump on sanonut epäilevänsä, että joku on saattanut tehdä virheen, joka johti koneturmaan. Trump ei usko, että maahansyöksy olisi johtunut teknisestä ongelmasta.

Nimettöminä pysyttelevät lähteet puolestaan sanoivat aikaisemmin Newsweekille (siirryt toiseen palveluun), että kone olisi ammuttu vahingossa alas venäläisellä ilmatorjuntaohjuksella.

Iranin mukaan kyseessä oli onnettomuus

Iran kiisti torstai-illlan uutisten jälkeen, että kone olisi ammuttu alas. Johtava ilmailuviranomainen sanoi CNN:lle, ettei koneen ohjaaja olisi voinut yrittää palata takaisin kentälle, jos koneeseen olisi osunut ohjus.

Iranin viranomaisten alustavassa tutkinnassa on epäilty, että syöksyn syynä oli tekninen vika.

Koneen on kerrottu syttyneen palamaan ennen sen putoamista. Iranin ilmailuviranomaisten arvio perustuu silminnäkijöiden havaintoihin.

Koneesta ei lähetetty hätäviestiä.

Koneturma sattui jännitteisenä aikana Kone syöksyi maahan vain tunteja Iranin Irakissa oleviin tukikohtiin tekemien iskujen jälkeen.

Irakiin tehdyt iskut olivat kosto siitä, että Yhdysvallat surmasi iranilaiskomentaja Qasem Suleimanin viime viikolla.

Tukikohdissa on myös Yhdysvaltojen joukkoja, mutta kukaan ei kuollut iskuissa.

Iranin ja Yhdysvaltojen suhteet kiristyivät äärimmilleen Suleimanin kuoleman jälkeen.

Trumpin keskiviikkona pitämän puheen arvioitiin rauhoittavan tilannetta.

Tilanne todennäköisesti kiristyy, jos selviää, että matkustajakone ammutiin alas.

Iranin viranomaiset ovat ilmoittaneet, että koneen mustat laatikot ovat vaurioituneet.

Iran on kieltäytynyt luovuttamasta mustia laatikoita lentokonevalmistaja Boeingin ja yhdysvaltalaisten tutkittaviksi.

Maa on kuitenkin kertonut tarvitsevansa mahdollisesti ulkopuolista apua mustien laatikkojen tietojen purkamiseksi.

Kanadan pääministerin Justin Trudeaun mukaan Iran on luvannut, että Ukrainan viranomaiset pääsevät tutkimaan mustia laatikoita.

Sosiaalisessa mediassa on jaettu Iranista väitetyksi otettuja kuvia, joissa väitetään näkyvän ohjuksenkappaleita. Kuvien aitoutta ei ole varmistettu.

Why Islamic republic in #Iran persists to hold black box of #Ukraine plane instead of delivering it to @Boeing?

They claim that it was a technical issue but Parand citizens shared a photo of a rocket part around crash site

They also say they heard explosion#IsPS752HitByMissile ? pic.twitter.com/2nOGf7rbEU — Yasaman (همتاب) 🌹 (@YasamanFlower) 8. tammikuuta 2020

Kaikki 176 koneessa ollutta kuolivat

Ukraine International Airlines -yhtiön matkustajakone syöksyi maahan varhain keskiviikkona pian nousun jälkeen. Kone oli matkalla Teheranista Kiovaan. Kaikki koneessa olleet 176 ihmistä kuolivat.

Uhreista 82 oli iranilaisia, 63 kanadalaisia, 11 ukrainalaisia, 10 ruotsalaisia, neljä afganistanilaisia, kolme saksalaisia ja kolme brittejä.

Ihmiset laskivat muistokukkia Kiovan lentokentällä keskiviikkona. Sergey Dolzhenko / EPA

Maahansyöksy tapahtui vain tunteja sen jälkeen, kun Iran oli tehnyt ohjusiskuja sotilaskohteisiin Irakin puolella, Molemmissa kohteissa oli myös Yhdysvaltain joukkoja.

Iranin ja Yhdysvaltain suhteet ovat kiristyneet äärimmilleen sen jälkeen, kun Yhdysvallat surmasi iranilaiskomentaja Qasem Suleimanin viime viikolla.

Lue lisää:

Iranin onnettomuustutkinta: Turmakone oli tulessa, pyrki takaisin lentokentälle ennen syöksyä – Ukraina pitää ohjusiskua mahdollisena syynä

22.08: Korjattu jutun alusta: Koneessa oli 63 kanadalaista, ei 62.

22.25: Muutettu muotoilua: CNN: laukaisupäätöksen tehnyt saattoi luulla olleensa hyökkäyksen kohteena.

Lähteet: AP, Reuters